DreamLab are nevoie de date pentru a descărca micile probleme de cercetare din cloud și pentru a trimite rezultatele înapoi. Dacă telefonul tău detectează că este disponibilă o rețea WiFi, atunci DreamLab va funcționa cu WiFi. WiFi este setat automat pe „nelimitat”, dar poți schimba acest lucru în orice moment din Setările aplicației. Dacă nu este disponibilă nicio rețea Wifi, DreamLab va funcționa cu rețeaua de telefonie mobilă, utilizând date până la limita lunară a contribuției de date pe care ai selectat-o (50MB, 250MB, 500MB sau 1GB). Dacă dorești ca DreamLab să nu utilizeze niciodată datele mobile, poți opri datele mobile din Setările aplicației. Pentru clienții Vodafone România, utilizarea DreamLab în rețeaua Vodafone România este gratuită (dar, dacă contribui și prin WiFi, vei fi taxat conform planului tău WiFi). Roamingul este supus tarifelor internaționale. În toate celelalte cazuri, vei fi taxat conform planului tău de telefonie mobilă pentru datele cu care contribui. Ține cont de faptul că DreamLab funcționează pe baza unei luni calendaristice, ceea ce înseamnă că poate să nu fie sincronizată cu perioada ta de facturare. Poți observa când repornește perioada ta lunară DreamLab din setările aplicației. DreamLab se va întrerupe când atingi limita lunară de date pe care ai selectat-o. În acest moment, vei avea opțiunea de a crește contribuția ta de date, de a porni WiFi sau de nu face nimic, iar DreamLab va reporni din nou în următoarea lună calendaristică. Roamingul printr-o rețea de telefonie mobilă este supus tarifelor internaționale - inclusiv pentru clienții Vodafone România.